سنائی غزنوی

حکیم سنائی ایک اعلی درجہ کے شاعر اور سب سے پہلے غزل کو حکیم سنائی نے ہی رواج دیا ۔

 نام 
حکیم سنائی کا پورا نام ابوالمجد بن آدم اور ان کا تخلص " سنائی تھا۔
 ولادت 
سنائی 470ھ میں موجودہ افغانستان کے شہر غزنی میں پیدا ہوئے ۔
 درویشانہ زندگی 
حکیم سنائی ایک نہایت سادہ انسان تھے جنھوں نے اپنی پوری زندگی درویشی اور فقیری میں گزاری۔ انھیں سیر و سیاحت کا شوق تھا اور اسلامی حکومت کے زیر اثر مناطق کی سیر کرنے کے لیے نکلے اور اسی دوران انھیں حج کرنے کی سعادت بھی نصیب ہوئی۔ حکیم سنائی کو مختلف علوم پر دسترس حاصل تھی جن میں تفسیر، حدیث، فقہ اور ادبی علوم شامل تھے۔ اس کے علاوہ وہ فلسفہ، ہندسہ اور علم طب میں بھی ماہر تھے۔ ایک حد تک وہ خواب کی تعبیر بتانے کا علم بھی جانتے تھے۔ حکیم کو ان کی اعلی علمی قابلیت اور ذہانت کے صلے میں مختلف القاب سے نوازا گیا۔
 القابات 
جن القاب سے انھیں نوازا گیا ان میں " حکیم " اور " شیخ " شامل ہیں۔ وہ اپنے زمانے کے معروف اور ہردلعزیز شخص تھے اور شعرا، عرفاء اور علما کی نظر میں انھیں نہایت اعلی مقام حاصل تھا۔ انھوں نے قصائد، غزلیات اور مثنویات پر طبع آزمائی کی۔ آپ کی مثنویوں کو بہت زیادہ شہرت حاصل ہوئی۔
 مثنویات 
ان کی مشہور مثنویوں میں

 حدیقتہ الحقیقہ
 طریق التحقیق
 سیر العباد الی المعاد
 مثنوی کارنامہ
 عقل نامہ
 عشق نامہ بہت معروف ہیں ۔

 زہد و تقوی 
سنائی ابو یوسف ہمدانی کے مرید تھے جب سنائی کو احساس ہوا کہ پست اخلاق اور بد اعمال کی مدح نہیں کرنی تو دنیا کی زندگی سے بیزار ہوئے اور زہد و تقوی و سلوک کی طرف مائل ہو گئے۔ یہی وہ دور تھا جب ان کی شاعری نے ایک نیا موڑ لیا ۔
ما در طلب زلف تو چون زلف تو پیچان
ما در ہوس چشم تو چون چشم تو بیمار
 اصطلاحات تصوف 
حکیم سنائی بہت ہی سادہ، واضح اور صریح انداز میں شاعری کیا کرتے تھے۔ ان کے کلام میں زلف، چشم بیمار، مے و میکدہ، رند و خرابات جیسی اصلاحات کو مضامین تصوّف میں استعمال کیا گیا ہے اور خیال یہ کیا جاتا ہے کہ شاید حکیم سنائی وہ پہلے شخص تھے جنھوں نے سب سے پہلے ایسی اصطلاحات کا استعمال مضامین تصوّف میں کیا۔ حکیم سنائی کی وجہ شہرت ان کی مثنویاں ہیں۔ ان کی استادانہ مہارت کا اندازہ اس بات سے لگایا جا سکتا ہے کہ شیخ عطار اور مولانا روم جیسے عظیم شعرا نے حکیم سنائی کو اپنا پیشوا تسلیم کیا۔ حکیم سنائی اپنے کلام میں صوفیانہ اور قلندرانہ اصطلاحات کا استعمال عام طور پر کیا کرتے تھے۔ وہ اپنے خیال کی تائید میں حکایت یا تمثیل لاتے۔ پندو موعظت کو سادہ اور عام فہم انداز میں پیش کیا کرتے جو لازمی طور پر قاری کو متاثر کر دیتا http://www.tebyan.net/QuranIndex.aspx?pid=150159

 وفات 
حکیم سنائی غزنوی کا سال وفات 535ھ ہے۔

 حوالہ جات 

زمرہ:1130ء کی دہائی کی وفیات
زمرہ:ایرانی صوفیاء
زمرہ:بارہویں صدی کی ایرانی شخصیات
زمرہ:بارہویں صدی کے فارسی شعرا
زمرہ:خراسان کی شخصیات
زمرہ:صوفی شعرا
زمرہ:غزنوی دور کے شعرا
زمرہ:فارسی شعرا
زمرہ:قرون وسطی کے شعرا
زمرہ:گیارہویں صدی کی ایرانی شخصیات
زمرہ:گیارہویں صدی کی پیدائشیں
زمرہ:ادب حکمت
زمرہ:گیارہویں صدی کے فارسی شعرا
زمرہ:ویکی ڈیٹا سے مختلف مختصر وضاحت
زمرہ:فارسی زبان کے شعرا
زمرہ:مسلم فلاسفہ
زمرہ:روحانی اساتذہ
زمرہ:1068ء کی پیدائشیں
زمرہ:افغان تاجک شخصیات
زمرہ:1150ء کی وفیات
زمرہ:اسلامی شاعری
زمرہ:1150ء کی دہائی کی وفیات
زمرہ:بارہویں صدی کے مسلمان
زمرہ:1070ء کی دہائی کی پیدائشیں